**Ministru kabineta noteikumu „Revīzijas iestādes funkciju Eiropas Ekonomikas zonas finanšu instrumenta un Norvēģijas finanšu instrumenta 2014.–2021.gada perioda vadībā nodrošināšanas kārtība” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Eiropas Ekonomikas zonas finanšu instrumenta un Norvēģijas finanšu instrumenta (turpmāk – finanšu instrumentu) 2014.-2021.gada perioda vadības likuma 10.pantā ir noteikts, ka revīzijas iestādes funkcijas pilda Finanšu ministrija, kā arī ir noteiktas revīzijas iestādes funkcijas.Ministru kabineta noteikumu projekta “Revīzijas iestādes funkciju Eiropas Ekonomikas zonas finanšu instrumenta un Norvēģijas finanšu instrumenta 2014.–2021.gada perioda vadībā nodrošināšanas kārtība” (turpmāk – MK noteikumu projekts) mērķis ir noteikt kārtību, kādā nodrošina revīzijas iestādes funkcijas finanšu instrumentu vadībā. Projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda vadības likuma 15.panta 11.punkts paredz, ka Ministru kabinets nosaka kārtību, kādā nodrošina revīzijas iestādes funkcijas finanšu instrumentu vadībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Latvijā nav tiesiskā regulējuma, lai veiktu revīzijas iestādes funkcijas finanšu instrumentu 2014.-2021.gada periodā, savukārt donorvalstu izdotie noteikumi un vadlīnijas nav saistošas trešajām personām.MK noteikumu projekta mērķis ir noteikt kārtību, kādā nodrošina revīzijas iestādes funkcijas finanšu instrumentu vadībā. MK noteikumu projekts nosaka:1. Finanšu instrumentu revīzijas stratēģijas sagatavošanas kārtību;
2. Finanšu instrumentu vadības un kontroles sistēmas atbilstības novērtējuma veikšanas kārtību;
3. Programmas vadības un kontroles sistēmas atbilstības novērtējuma veikšanas kārtību;
4. Finanšu instrumentu un programmas vadības un kontroles sistēmas revīzijas veikšanas kārtību;
5. Finanšu instrumentu projektu revīzijas veikšanas kārtību;
6. Gada revīzijas ziņojuma un atzinuma sagatavošanas kārtību;
7. Noslēguma revīzijas ziņojuma un noslēguma deklarācijas sagatavošanas kārtību.

Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda vadības likuma 10.pantā ir noteikts, ka revīzijas iestādes funkcijas pilda Finanšu ministrija, kā arī ir noteiktas revīzijas iestādes funkcijas, savukārt MK noteikumu projektā ir noteikta revīzijas iestādes funkciju īstenošanas kārtība.Ministru kabineta noteikumu projektā atšķirībā no finanšu instrumentu 2009.-2014.gada perioda ir noteikts Vadošās iestādes pienākums informēt Revīzijas iestādi par visiem finanšu instrumentu ietvaros plānotajiem un veicamajiem ārējiem auditiem. Šis MK noteikumu projekta punkts ir ietverts, lai Revīzijas iestāde laicīgi varētu izvērtēt ārējo auditoru audita mērķus un darba apjomu, piedalītos audita atklāšanas un noslēguma sanāksmēs, lai pēc iespējas izmantotu ārējo auditoru darbu un nedublētu to. Ministru kabineta noteikumu projektā atšķirībā no finanšu instrumentu 2009.-2014.gada perioda ir noteikts pienākums sertifikācijas iestādei līdz 2025.gadam katru gadu līdz 30.martam iesniegt revīzijas iestādē – pārskata perioda ietvaros apstiprināto programmu, projektu, tehniskās palīdzības un divpusējā sadarbības fonda izdevumu sarakstu. Šī informācija ir nepieciešama revīzijas iestādei, lai atlasītu paraugus auditu vajadzībām. Lai arī finanšu instrumentu 2009.-2014.gada periodā šī informācija nebija noteikta Ministru Kabineta noteikumos, faktiski Revīzijas iestāde katru gadu pieprasīja šo informāciju.Ņemot vērā, ka Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda vadības likums paredz, ka Finanšu instrumentu vadībā iesaistītās institūcijas ir vadošā iestāde, programmas apsaimniekotājs, aģentūra, revīzijas iestāde, sertifikācijas iestāde un neatbilstību iestāde, MK noteikumu projektā tiek paredzēts, ka tas attiecas uz visām finanšu instrumentu vadībā iesaistītām institūcijām, t.sk. neatbilstību iestādi.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (revīzijas iestāde, vadošā iestāde, neatbilstību iestāde), Valsts kase kā sertifikācijas iestāde, programmu apsaimniekotāji (Iekšlietu ministrija, Izglītības un zinātnes ministrija, Tieslietu ministrija, Vides aizsardzības un reģionālās attīstības ministrija un Latvijas Investīciju un attīstības aģentūra), Kultūras ministrija kā programmas partneris, Iepirkumu uzraudzības birojs, aģentūras (aģentūra - tiešās pārvaldes iestāde, kas normatīvajos aktos par finanšu instrumentu vadību un kontroli noteiktajā kārtībā īsteno daļu no programmas apsaimniekotāja funkcijām) |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Revīzijas iestādi, vadošo iestādi un neatbilstību iestādi – Finanšu ministriju. **Sertifikācijas iestādi – Valsts kasi.** Programmu apsaimniekotājus – Iekšlietu ministriju, Izglītības un zinātnes ministriju, Tieslietu ministriju, Vides aizsardzības un reģionālās attīstības ministriju un Latvijas Investīciju un attīstības aģentūru.Ekonomikas ministriju programmas “Uzņēmējdarbības attīstība, inovācijas un mazie un vidējie uzņēmumi” izstrādes stadijā.Programmas partneri – Kultūras ministriju.Aģentūras.**Finanšu instrumentu projektu un iepriekš noteikto projektu līdzfinansējuma saņēmējus un partnerus.****Mērķgrupas aptuveno skaitlisko lielumu vai īpatsvaru nav iespējams noteikt, jo iespējamo līdzfinansējuma saņēmēju skaits ir nenoteikts lielums.** |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām MK noteikumu projekta tiesiskais regulējums nemaina tiesības un pienākumus, kā arī veicamās darbības.Pienākums programmu apsaimniekotājiem, programmas partnerim, aģentūrām, vadošajai iestādei, neatbilstību iestādei, sertifikācijas iestādei, projektu līdzfinansējuma saņēmējiem un partneriem nodrošināt adekvātas revīzijas liecības, uzglabāt dokumentus un sniegt revīzijas iestādei visu revīzijām nepieciešamo informāciju ir noteikts Eiropas Ekonomikas zonas un Norvēģijas finanšu instrumenta 2014.-2021.gada vadības likumā.Attiecībā uz revīzijas iestādē iesniedzamajiem dokumentiem, dokumentu apjoms un biežums nepalielinās, jo iepriekšējos Ministru kabineta 2012.gada 24.jūlija noteikumos Nr.502 „Kārtība, kādā nodrošina revīzijas iestādes funkcijas Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadībā” (turpmāk – MK noteikumi Nr.502) bija noteikts tāds pats skaits revīzijas iestādē iesniedzamo dokumentu un ar līdzīgu regularitāti. Līdz ar to regulējums pēc būtības nav mainījies.Tādējādi administratīvais slogs nav mainījies attiecībā pret MK noteikumos Nr.502 ietvertajām prasībām. |
| 3. | Administratīvo izmaksu monetārs novērtējums | Ņemot vērā, ka šis MK noteikumu projekts nosaka revīzijas iestādes funkcijas, un citu iestāžu veicamo funkciju apjomu nepalielina, arī administratīvās izmaksas nepalielinās. Administratīvās izmaksas papildus tām, kas jau ir paredzētas vadības un kontroles sistēmas izveidei un īstenošanai, nav iespējams aprēķināt, jo komunikācijas apjoms ir atkarīgs no projekta/sistēmas specifikas un revīzijas laikā konstatētajām problēmām.  |
| 4. | Atbilstības izmaksu monetārs novērtējums | MK noteikumu projekts šo jomu nesakar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav attiecināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amatu vietu skaita izmaiņas nav nepieciešamas. |
| 8. Cita informācija | MK noteikumu projektā ietvertā regulējuma ietekme uz valsts budžetu un pašvaldību budžetiem, kā arī ieņēmumu un izdevumu aprēķins jau ir noteikts Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda vadības likuma anotācijā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK noteikumu projekts šo jomu neskar |
| 2. | Atbildīgā institūcija | MK noteikumu projekts šo jomu neskar |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts šo jomu neskar. |
| 2. | Citas starptautiskās saistības | MK noteikumu projekts izstrādāts, lai nodrošinātu Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014.-2021.gadā (apstiprināts ar Ministru kabineta 2017.gada 5.decembra noteikumiem Nr.713) un Latvijas Republikas un Īslandes, Lihtenšteinas Firstistes, Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2014.-2021.gadā (apstiprināts ar Ministru kabineta 2017.gada 5.decembra noteikumiem Nr.712) ieviešanu. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | MK noteikumu projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1) Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014.-2021.gadā A pielikums (apstiprināts ar Ministru kabineta 2017.gada 5.decembra noteikumiem Nr.713);2) Latvijas Republikas un Īslandes, Lihtenšteinas Firstistes, Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2014.-2021.gadā A pielikums (apstiprināts ar Ministru kabineta 2017.gada 5.decembra noteikumiem Nr.712) ieviešanu. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam | Viss MK noteikumu projekts kopumā. | Ar MK noteikumu projektu tiek izpildītas tās saistības, kuras attiecas uz revīzijas iestādi.Ar MK noteikumu projekta izstrādi starptautiskās saistības attiecībā uz revīzijas iestādes funkcijām tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memorandos paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts regulē publiskās pārvaldes tiesiskās attiecības un attiecībā pret privāto sektoru izmaiņas neparedz.Finanšu ministrijas tīmekļa vietnes sadaļā “Sabiedrības līdzdalība” 2018. gada 21. martā ir publicēta uzziņa par MK noteikumu projektu:http://www.fm.gov.lv/lv/sabiedribas\_lidzdaliba/tiesibu\_aktu\_projekti/revizijas\_politika\_un\_uzraudziba/#project456Sabiedrības pārstāvji varēja sniegt atzinumu par MK noteikumu projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | MK noteikumu projekts regulē publiskās pārvaldes tiesiskās attiecības un attiecībā pret privāto sektoru izmaiņas neparedz. Sabiedrības pārstāvji varēja sniegt atzinumu par MK noteikumu projektu pēc tā izsludināšanas Valsts sekretāru sanāksmē. No sabiedrības pārstāvjiem nekādi priekšlikumi un iebildumi netika saņemti. |
| 3. | Sabiedrības līdzdalības rezultāti |  No sabiedrības pārstāvjiem priekšlikumi un iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās šādas institūcijas:1) Finanšu ministrija kā revīzijas iestāde, vadošā iestāde un neatbilstību iestāde;2) Valsts kase kā sertifikācijas iestāde;3) Tieslietu ministrija, Izglītības un zinātnes ministrija, Vides aizsardzības un reģionālās attīstības ministrija, Iekšlietu ministrija un Latvijas Investīciju un attīstības aģentūra  (sadarbībā ar Ekonomikas ministriju programmas “Uzņēmējdarbības attīstība, inovācijas un mazie un vidējie uzņēmumi” izstrādes stadijā) kā programmu apsaimniekotāji, kas atbild par saprašanās memorandu B pielikumos noteikto programmu un īstenošanu;4) Kultūras ministrija kā programmas partneris;5) aģentūras. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2014.–2021.gada perioda vadības likuma anotācijā norādīto, likuma izpildei nav nepieciešams paplašināt iepriekšējā punktā minēto institūciju funkcijas un uzdevumus, izņemot Iekšlietu ministriju un Latvijas Investīciju un attīstības aģentūru, kurām, būs jauns uzdevums – pildīt šajā likumā un donorvalstu noteikumos noteiktos programmas apsaimniekotāja pienākumus. Iekšlietu ministrija un Latvijas Investīciju un attīstības aģentūra iepriekšējā 2009.-2014.gada Eiropas Ekonomikas zonas finanšu instrumenta un Norvēģijas finanšu instrumenta periodā neveica programmu apsaimniekotāju funkcijas, bet veica daļu no programmas apsaimniekotāja funkcijām (Ekonomikas ministrija kā programmas apsaimniekotājs daļu no funkcijām deleģēja Latvijas Investīciju Attīstības aģentūrai un Tieslietu ministrija pildīja Programmas apsaimniekotāja funkcijas kopā ar Iekšlietu ministriju): Latvijas Investīciju Attīstības Aģentūra veica aģentūras funkciju LV06 programmā “Inovācijas “zaļās” ražošanas jomā”, bet Iekšlietu ministrija pildīja nacionālā programmas partnera funkcijas LV08 programmā “[Latvijas korekcijas dienestu un Valsts policijas īslaicīgās aizturēšanas vietu reforma](http://norwaygrants.tm.gov.lv/lv)”. MK noteikumu projekts nepalielina citu institūciju veicamo funkciju apjomu. |
| 3. | Cita informācija | Nav. |

Finanšu ministre D.Reizniece-Ozola

Keirāne 67083926

jelena.keirane@fm.gov.lv